PATVIRTINTA

Vilkaviškio r. Sūdavos pagrindinės mokyklos direktoriaus 2023 m. vasario 7 įsakymu

Nr. V-10-5

VILKAVIŠKIO R. SŪDAVOS PAGRINDINĖS MOKYKLOSMOKINIŲ ELGESIO TAISYKLĖSBENDROSIOS NUOSTATOS

1. Vilkaviškio r. Sūdavos pagrindinė mokykla (toliau – Mokykla) ugdo mokinių vertybines nuostatas, leidžiančias tapti doru, atsakingu ir patriotišku žmogumi, gebančiu gyventi ir kurti nuolat kintančiame pasaulyje. Siekia saugios, kiekvieno poreikius atitinkančios erdvės ir pagarbaus mikroklimato sukūrimo.

2. Mokyklos mokinių elgesio taisyklės (toliau – Taisyklės) reglamentuoja mokinių darbą ir vidaus tvarką mokykloje bei apibrėžia bendrąsias mokinių elgesio normas ir poveikio priemones.

3. Mokyklos mokinių elgesio taisyklių nuostatas reglamentuoja Lietuvos Respublikos švietimo įstatymas, Vaiko teisių konvencija, Švietimo ir mokslo ministerijos norminiai aktai bei kiti teisės aktai.

I SKYRIUSMOKINIŲ TEISĖS IR PAREIGOS

4. Mokinys turi teisę:

4.1.įgyti valstybinius standartus atitinkantį išsilavinimą;

4.2. mokytis savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkantį mokymosi krūvį;

4.3. puoselėti savo tautos kalbą, kultūrą, papročius bei tradicijas;

4.4. gauti socialinę pedagoginę, psichologinę ir specialiąją pedagoginę pagalbą;

4.5. lankyti neformaliojo švietimo būrelius, mokytojų teikiamas konsultacijas;

4.6. sulaukęs 14 metų, savarankiškai pasirinkti dorinio ugdymo programą (etiką/tikybą);

4.7. kreiptis rūpimais klausimais į mokyklos administraciją, mokytojus ir darbuotojus;

4.8. į nešališką mokymosi pasiekimų įvertinimą;

4.9. naudotis mokyklos biblioteka, kabinetuose esančiu inventoriumi ir informacinių technologijų įranga mokymosi tikslais;

4.10. dalyvauti mokyklos savivaldoje: būti išrinktam į Mokinių tarybą, teikti pasiūlymus mokyklos veiklos gerinimui;

4.11. turėti savo nuomonę ir ją ginti, tačiau gerbti ir mokytojo nuomonę, asmens laisvės žmoniškąją vertę ir požiūrį į gyvenimą, paremtą bendražmogiškų vertybių samprata;

4.12. dėl rimtų priežasčių tartis nerašyti kontrolinio arba kito atsiskaitomojo darbo, prieš pamoką pranešęs mokytojui ir susitaręs dėl atsiskaitymo datos bei laiko (priežasties rimtumą įvertina mokytojas);

4.13. gauti padėką ar paskatinimą;

4.14. įstatymų nustatyta tvarka ginti savo teises.

5. Mokinys privalo:

5.1. mokytis pagal savo gebėjimus ir poreikius LR Švietimo įstatymo nustatyta tvarka;

5.2. pagarbiai bendrauti su mokytojais, mokiniais ir kitais bendruomenės nariais;

5.3. pastebėjus smurto ar patyčių atvejus mokykloje, jos teritorijoje bei autobuse, pranešti mokytojams, klasės vadovui, socialiniam pedagogui, mokyklos administracijai arba bet kuriam suaugusiam mokyklos darbuotojui;

5.4. laikytis mokykloje, gatvėje, autobuso sustojimo aukštelėse ir kitose viešose vietose visuomenėje priimtų elgesio normų;

5.5. atsakingai elgtis mokyklos autobusu: sėdėti prisisegus saugos diržus, nešiukšlinti, neįžeidinėti pakeleivių, netriukšmauti, nevartoti necenzūrinių žodžių, netrukdyti vairuotojui augiai atlikti savo darbą; 5.6. atsakingai elgtis virtualioje erdvėje, gerbti savo ir kitų privatumą bei teises;

5.7. rūpintis savo ir kitų bendruomenės narių saugumu: nedelsiant kreiptis pagalbos į suaugusiuosius dėl gresiančio pavojaus, fizinio ir psichologinio smurto, pastebėtų įtartinų asmenų;

5.8. vykdyti mokyklos direktoriaus bei savivaldos institucijų nutarimus;

5.9. dalyvauti mokyklos ugdymo planuose numatytuose bendruose mokyklos renginiuose;

5.10. palaikyti švarą ir tvarką savo klasėje ir visoje mokykloje bei jos teritorijoje, mokyklos autobusuose;

5.11. tausoti ir saugoti mokyklos turtą: inventorių, patalpas, baldus, transporto priemones, vadovėlius ir knygas. Sugadinus ar sunaikinus turtą, atlyginti padarytą žalą pagal mokyklos nustatytą tvarką;

5.12. į mokyklą ateiti švariai bei tvarkingai apsirengus;

5.13. laiku atvykti į autobuso laukimo vietą;

5.14. į pamokas atvykti laiku, kad iki pirmo skambučio pasiektų kabinetą, kuriame vyks pamoka;

5.16. turėti reikiamas priemones pamokoms;

5.17. pamokų metu mobiliais telefonais, mp3 grotuvais, Ipad, Ipod ir panašiomis ryšio priemonėmis naudotis tik ugdymo tikslams leidus mokytojui;

5.18. rūpintis, kad būtų pateisintos praleistos pamokos;

5.19. rūbinėje drabužius kabinti nurodytoje vietoje, nepalikti kišenėje pinigų, kitokių vertingų daiktų, rūpintis asmeninių daiktų saugumu, nepalikti vertingų daiktų be priežiūros. Dingus drabužiams ar kitoms mokyklinėms priemonėms kreiptis į klasės vadovą, jam nesant į bet kurį suaugusį asmenį;

5.20. rastus daiktus perduoti mokyklos administracijai;

5.21. gerbti savo valstybės istoriją, simbolius, vadovus, savo gimtąją kalbą ir kultūrą, neįžeidžiant kitų tautų pilietinių jausmų;

5.22. rūpintis geru mokyklos vardu;

5.23. lankyti bent 1 mokyklos neformaliojo ugdymo būrelį, jam paskirtas konsultacijas, modulius, pailgintos dienos grupę;

5.24. profilaktiškai kartą per metus (iki rugsėjo 15 d.) pasitikrinti sveikatą.

5. 25.dėvėti mokyklos uniformą kasdienio ugdymo proceso metu, mokyklos renginiuose ar atstovaujant mokyklą tarptautiniuose, respublikiniuose, rajono renginiuose.

6. Mokiniui draudžiama:

6.1. fiziškai ar psichologiškai smurtauti, tyčiotis iš mokinių ar kitų mokyklos bendruomenės narių;

6.2. pamokos metu užkandžiauti, gerti saldžius gėrimus;

6.3. mokykloje, jos teritorijoje ar išvykose turėti ir vartoti psichoaktyvias medžiagas (tabaką, alkoholį, narkotikus, energetinius gėrimus, elektronines cigaretes, icos ir kt.) ar būti apsvaigus nuo jų;

6.4. turėti ginklų, nuodingų medžiagų, pirotechnikos gaminių ar kitų kenksmingų ir sveikatai pavojingų daiktų;

6.5. vartoti necenzūrinius žodžius, žaisti azartinius žaidimus, įžūliai ir provokuojančiai elgtis;

6.6. be leidimo vestis į mokyklą pašalinius asmenis;

6.7. pamokoje naudotis mobiliuoju telefonu, garso ir vaizdo technika, mp3 grotuvais, Ipad, Ipod ir panašiomis ryšio priemonėmis be mokytojo leidimo;

6.8. nusirašinėti, plagijuoti ir sukčiauti;

6.9. filmuoti ir fotografuoti mokyklos bendruomenės narius ir viešinti jų atvaizdus negavus asmens sutikimo;

6.10. platinti informaciją apie asmenį be jo sutikimo per masines informavimo priemones, socialinius tinklalapius internete.

II SKYRIUSPOVEIKIO PRIEMONIŲ TAIKYMAS

7. Mokiniui nesilaikant mokinio elgesio taisyklių klasės vadovas, mokytojai, administracija ir  
kiti mokyklos darbuotojai gali imtis šių drausminimo priemonių: įspėti mokinį žodžiu, prašyti  
parašyti pasiaiškinimą, informuoti jo tėvus (globėjus), siūlyti jį svarstyti Vaiko gerovės komisijai.  
8. Už pasikartojančius, nuolatinius šių Taisyklių pažeidimus mokyklos Vaiko gerovės komisijos sprendimu ir mokyklos direktoriaus įsakymu gali būti skiriamas papeikimas.

9. Kilus įtarimui, kad mokykloje, jos teritorijoje ar išvykose mokinys turėti, vartoja psichoaktyvias medžiagas (tabaką, alkoholį, narkotikus, energetinius gėrimus, elektronines cigaretes, icos ir kt.) ar yra apsvaigęs nuo jų, mokyklos administracija gali vykdyti asmeninių daiktų patikrinimą (filmuojant ir laikantis asmens duomenų apsaugos taisyklių).

10. Už itin sunkius nusižengimus mokykloje, jos teritorijoje, išvykose (kito asmens sveikatos sutrikdymą, psichoaktyvių medžiagų vartojimą ar platinimą ir kt.) visada informuojami mokinio tėvai (globėjai) ir policija.

11. Už itin sunkius nusižengimus, mokytojų bei bendramokslių garbę ir orumą žeminančius veiksmus mokinys, turintis 16 ir daugiau metų, atsako LR įstatymų nustatyta tvarka.

III SKYRIUSBAIGIAMOSIOS NUOSTATOS

12. Mokinius su šiomis Taisyklėmis pasirašytinai supažindina klasės vadovas mokslo metų pradžioje rugsėjo pirmąją savaitę.

13. Mokinių supažindinimas su Taisyklėmis fiksuojamas „Saugaus elgesio ir kiti instruktažai“ lape.

14. Tėvai su mokinių elgesio taisyklėmis supažindinami žinute per elektroninį dienyną su nuoroda į mokyklos internetinę svetainę. Taisyklės primenamos tėvų susirinkimų metu. Tėvai privalo su taisyklėmis susipažinti, joms pritarti pasirašytinai.

15. Mokytojai pakartotinai supažindina mokinius su šiomis Taisyklėmis, jei pastebi, kad mokiniai nuolat nesilaiko jose reglamentuotų elgesio normų.

16. Taisyklės skelbiamos mokyklos internetinėje svetainėje.

\_\_\_\_\_\_\_\_\_\_\_\_\_\_